stanford-oval/wikipedia huggingface dataset:
ד. אליר
ביוגרפיה

דהן נולד בטבריה, והתייתם מהוריו בגיל 6. בצעירותו למד בכפר הנוער מאיר שפיה.
בשנים 1990-1960 פרסם 24 ספרי שירה, רובם ככולם בהוצאת המחבר או בהוצאות קטנות ולא מוכרות. מרבית שיריו הם שירים אסוציאטיביים קצרים, העושים שימוש בדמויות רבות של בעלי חיים כדימויים וכמטפורות.
שנים רבות נהג דהן לפרסם את שיריו בעצרות ובאירועים מרכזיים בתל אביב, באמצעות חלוקת דפים ומדבקות עליהם מודפסים השירים. על כל דף או מדבקה מצוין שם העט "ד. אליר", וכן שני כיתובים:
"תרומת העברית לשירה העולמית"
"שיר יפה, למד בעל פה 8 דקות".
דהן, אשר חילק בעצמו את השירים לכל המעוניין, לא היה מציג עצמו ככותב השירים.
בשירים ומשלים המתארים בעלי חיים דמויי אנוש התעלם דהן בכוונה מגודלם של היצורים במציאות. למשל, באחד השירים תיאר יחסי מין בין פיל לבין יתושה.
דהן עסק גם בכתיבת מדע בדיוני, עוד בתקופה בה מעטים בישראל עסקו בסוגה זאת. ספרו הראשון, "אפה של קלאופטרה" כולל את הסיפור "אלגוריה זורחת" ובו זוג צעיר ישראלי נכנסים למערה עמוקה בגליל ומגלים שבעצם הם בספינת חלל שהוטמנה שם בידי חייזרים לפני עשרות אלפי שנים. הספינה ממריאה ולוקחת אותם אל עולם של יצורים מרובי ראשים החיים במערות מתחת לפני נשטח הלוהטים של השמש. הסיפור "אפה של קלאופטרה", שנתן לספר את שמו, מתאר התפוצצות גרעינית תת-קרקעית אשר עוקרת את בריטניה ממקומה על כדור הארץ ומעיפה אותה אל החלל. בריטניה נהפכת לעולם בפני עצמו, ירח חדש המקיף את כדור הארץ - ובעקבות זאת מתפצלים הבריטים לערי מדינה נפרדות היוצאות למלחמה זו נגד זו.
בסיפוריו ביטא דהן רעיונות חברתיים ופוליטיים שונים, ובמיוחד האיום של הנשק הגרעיני על עתיד האנושות.
דהן פרסם גם מספר ספרי פילוסופיה המורכבים ממספר רב של אפוריזמים, בני מספר שורות כל אחד.
הערות שוליים

↑  דפוס "המתמיד", צפת, תש"ך
| --- | --- |
בקרת זהויות :  NLI: 987007259998005171  ISNI: 0000 0000 2995 6808  LCCN: n89102480  VIAF: 77904347   WorldCat (עם VIAF): 77904347 
ערך זה הוא קצרמרבנושא משוררים ישראלים. אתם מוזמנים לתרום לוויקיפדיה ו.
גיז'רמו וארלה

גיז'רמו וארלה אוליברה (בספרדית: Guillermo Varela Olivera; נולד ב-24 במרץ 1993) הוא כדורגלן אורוגוואי המשחק בעמדת המגן ימני בקבוצת פלמנגו.
קריירת מועדונים

וארלה התחיל את הקריירה שלו במחלקת הנוער של פניארול. ב-5 ביוני 2011 ערך את הופעת הבכורה שלו בקבוצה הבוגרת בהפסד 0–1 לראסינג קלוב דה מונטווידאו.
ב-11 ביוני 2013 חתם וארלה לחמש עונות במנצ'סטר יונייטד מהפרמייר ליג תמורת 2.8 מיליון אירו.
בספטמבר 2014 הושאל לריאל מדריד קסטיליה, קבוצת המילואים של ריאל מדריד. בנוסף, נרשם בסגל הקבוצה הראשונה בליגת האלופות, אך לא זכה לדקות משחק. במדי ריאל מדריד קסטיליה, וארלה שיחק 33 משחקי ליגה וכבש שער אחד.
בעונת 2015/2016 חזר ליונייטד. ב-5 בדצמבר 2015 ערך את הופעת הבכורה שלו ביונייטד במשחק הליגה נגד וסטהאם יונייטד. שלושה ימים לאחר מכן, ערך את הופעת הבכורה שלו בליגת האלופות בהפסד 2–3 נגד וולפסבורג. ב-19 באפריל 2016 כבש בזמן פציעות את שער האליפות של מנצ'סטר יונייטד עד גיל 21.
ב-23 ביולי 2016 הושאל וארלה לאיינטרכט פרנקפורט מהבונדסליגה עד לסיום העונה. וארלה, שגילה יכולת טובה ברוב שלבי העונה, הושעה על ידי הצוות המקצועי לקראת סיום העונה לאחר שעשה קעקוע שממנו התפתח לו זיהום.
ב-12 באוגוסט 2017 חזר לפניארול. 8 ימים לאחר מכן, ערך את הופעת הבכורה המחודשת שלו בקבוצה.
ב-20 בדצמבר 2018 חתם לארבע וחצי עונות בפ.צ. קופנהגן מליגת העל הדנית.
ב-17 באוקטובר 2020, וארלה הושאל לדינמו מוסקבה מליגת העל הרוסית.
קריירה בינלאומית

וארלה השתתף בצעירותו בגביע העולם בכדורגל עד גיל 20 ביחד עם אורוגוואי מולדתו.
ב-5 במרץ 2016 זומן לראשונה לסגל הנבחרת הבוגרת. ב-10 בנובמבר 2017 ערך את הופעת הבכורה שלו בנבחרת בתיקו 0-0 נגד פולין. וארלה נכלל בסגל הנבחרת לקראת מונדיאל 2018.
נכלל בסגל נבחרת אורוגוואי בטורניר מונדיאל 2022.
הערות שוליים

↑  Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
| נבחרת אורוגוואי – מונדיאל 2018 |
| --- | --- | --- |
|  1 מוסלרה •  2 חימנס •  3 גודין •  4 וארלה •  5 סאנצ'ס •  6 בנטנקור •  7 רודריגס •  8 נאנדס •  9 סוארס •  10 דה ארסקאטה •   11 סטואני •  12 קמפאניה • 13 ג. סילבה •  14 טוריירה • 15 וסינו • 16 פריירה • 17 לאקסאלט • 18 גומס • 19 קואטס • 20 אורטאוויסקאיה • 21 קבאני • 22 קאסרס • 23 מ. סילבה • מאמן: טבארס |  1 מוסלרה •  2 חימנס •  3 גודין •  4 וארלה •  5 סאנצ'ס •  6 בנטנקור •  7 רודריגס •  8 נאנדס •  9 סוארס •  10 דה ארסקאטה •   11 סטואני •  12 קמפאניה • 13 ג. סילבה •  14 טוריירה • 15 וסינו • 16 פריירה • 17 לאקסאלט • 18 גומס • 19 קואטס • 20 אורטאוויסקאיה • 21 קבאני • 22 קאסרס • 23 מ. סילבה • מאמן: טבארס | אורוגוואי |
| נבחרת אורוגוואי – מונדיאל 2022 |
| --- | --- | --- |
|  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 פליסטרי •  9 סוארס •  10 דה ארסקאטה •   11 נונייס •  12 סוסה • 13 וארלה •  14 טוריירה • 15 ואלוורדה • 16 אוליברה • 17 וינייה • 18 גומס • 19 קואטס • 20 טורס • 21 קבאני • 22 קאסרס • 23 רוצ'ט • 24 קאנוביו • 25 אוגרטה • 26 רודריגס • מאמן: אלונסו |  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 פליסטרי •  9 סוארס •  10 דה ארסקאטה •   11 נונייס •  12 סוסה • 13 וארלה •  14 טוריירה • 15 ואלוורדה • 16 אוליברה • 17 וינייה • 18 גומס • 19 קואטס • 20 טורס • 21 קבאני • 22 קאסרס • 23 רוצ'ט • 24 קאנוביו • 25 אוגרטה • 26 רודריגס • מאמן: אלונסו | אורוגוואי |
| נבחרת אורוגוואי – קופה אמריקה 2024 |
| --- | --- | --- |
|  1 רוצ'ט •  2 חימנס •  3 קאסרס •  4 אראוחו •  5 אוגרטה •  6 בנטנקור •  7 דה לה קרוס •  8 נאנדס •  9 סוארס •  10 דה ארסקאטה •   11 פליסטרי •  12 ישראל • 13 וארלה •  14 קאנוביו • 15 ואלוורדה • 16 מ. אוליברה • 17 וינייה • 18 רודריגס • 19 נונייס • 20 אראוחו • 21 מרטינס • 22 מריצ'ל • 23 מלה • 24 אולאסה • 25 כ. אוליברה • 26 אוקמפו • מאמן: ביילסה |  1 רוצ'ט •  2 חימנס •  3 קאסרס •  4 אראוחו •  5 אוגרטה •  6 בנטנקור •  7 דה לה קרוס •  8 נאנדס •  9 סוארס •  10 דה ארסקאטה •   11 פליסטרי •  12 ישראל • 13 וארלה •  14 קאנוביו • 15 ואלוורדה • 16 מ. אוליברה • 17 וינייה • 18 רודריגס • 19 נונייס • 20 אראוחו • 21 מרטינס • 22 מריצ'ל • 23 מלה • 24 אולאסה • 25 כ. אוליברה • 26 אוקמפו • מאמן: ביילסה | אורוגוואי |
גשר ווקופ

| --- | --- |

 מידע כללי
 סוג:  גשר להולכי רגל, גשר 
 על שם:  ארתור ווקופ 
 מיקום:  שפך הירקון, תל אביב - יפו
 מדינה:  ישראל ישראל
 הקמה ובנייה
 תקופת הבנייה:  ?–1937
 תאריך פתיחה רשמי:  1937 
 קואורדינטות:  32°06′08″N 34°46′37″E﻿ / ﻿32.10224399°N 34.77686763°E﻿ / 32.10224399; 34.77686763
  (למפת תל אביב מוגדלת) גשר ווקופ(למפת תל אביב רגילה) גשר ווקופ(למפת גוש דן רגילה) גשר ווקופ(למפת גוש דן מוגדלת) גשר ווקופ
 
הגשר מהגדה הדרומית
מראה לאורך הגשר
שלט הדרכה שהציבה חברת אתרים ליד הגשר
מראה מהגשר מזרחה
הגשר המקורי ב-1989
לוחית זיכרון במקום שבו הונחה אבן הפינה לגשר ווקופ
גשר ווֹקוֹפּ (גם גשר רדינג או גשר רידינג, על פי הגייה מקובלת) הוא הגשר הראשון שנבנה מעל נחל הירקון בתחומי תל אביב, והוא המערבי בגשרי הנחל. הגשר הוקם בשנת 1938 בשפך הירקון כגשר שירות לאתר הבנייה של תחנת הכוח רדינג – מאחז ראשון של תל אביב בגדה הצפונית של הירקון.
שם הגשר

מכיוון שהגשר היה מיזם פרטי של חברת החשמל, לא הוענק לו שם רשמי, ובשנים הראשונות הוא כונה, בין השאר, "הגשר על הירקון", "הגשר של תחנת רֶאדינג" ו"הגשר לתחנת רֶאדינג". עם הזמן, נתקבע שמו "גשר רידינג".
ב-23 בפברואר 1938 הונחה אבן פינה לגשר נוסף בקצה המערבי של רחוב בני דן (כיום רחוב אוסישקין). בטקס בנוכחות הנציב העליון סר ארתור ווקופ וראש העיר ישראל רוקח הובטח כי הגשר ייקרא על שמו של ווקופ. בנאומו בטקס אמר ווקופ שהגשר יחבר את תחנת הכוח רדינג לתל אביב. אולם הגשר המתוכנן לא הוקם אלא כמעט 40 שנה מאוחר יותר, ואז החליטה עיריית תל אביב לקוראו גשר בן-אליעזר על שם אריה בן-אליעזר. בשלב מסוים דבק בטעות בגשר רדינג השם "גשר ווקופ" שקנתה לה אחיזה בציבור ובכתובים. כאשר שוחזר הגשר בשנת 2001 על ידי חברת אתרים, הונצחה הטעות בשלט שהוצב למרגלותיו ובו נכתב "גשר ווקופ". באוגוסט 2011 הודיעה עיריית תל אביב יפו שלאור השתרשות הטעות בציבור אין בכוונתה לשנות את השילוט על הגשר.
במקום שבו התקיים טקס הנחת אבן הפינה לגשר ווקופ הוצבה לוחית זיכרון.
רקע

נחל הירקון הוא בעל הספיקה הגבוהה מבין נחלי החוף. כתוצאה מכך הנחל נחשב כמכשול טופוגרפי משמעותי ויעיד על כך הניסיון הבריטי במלחמת העולם הראשונה. הגשר האזרחי הראשון שהוקם באזור על ידי הבריטים לאחר מלחמת העולם הראשונה היה גשר הירקון (כיום הגשר על דרך נמיר) אז בתחום הכפרים הערביים ג'מאסין אל ערבי ושיח מוניס. משום שגשר הירקון היה תחת עינם הפקוחה של הכפרים הערביים והימים ימי המרד הערבי הגדול בחרו פרנסי העיר ואנשי חברת החשמל באישור בריטי להקים את גשר רדינג בריחוק מה מהכפרים שנועד לאפשר מעבר בטוח ונוח של פועלים וחומרי בנייה מאזור הנמל בגדה הדרומית של הירקון לאתר הבנייה של תחנת הכוח רדינג בגדה הצפונית. גשר נוסף הוקם על הירקון בשנת 1936 ממזרח לגשר הירקון ליד עשר טחנות, ועליו נסלל כביש שחיבר את תל אביב להרצליה דרך רמת גן, (כיום כביש 482).
לפני קום המדינה

עם ההחלטה על הקמת תחנת הכוח רדינג החליטה חברת החשמל באפריל 1937 למסור לידי חברת סולל בונה את הקמת הגשר שיחבר את התחנה עם שאר חלקי העיר תל אביב. אגודות הספורט הימי דרשו לוודא שהגשר לא יפריע לשיט בירקון והנושא עלה בישיבת עיריית תל אביב. בעקבות זאת הוכנה תוכנית לגשר בגובה 4 מטר מעל פני המים עם קטע מתפרק ברוחב 6 מטרים. מעליו, בגובה 10 מטרים תוכנן גשר נוסף להולכי רגל. תוך מספר ימים בתחילת מאי 1937 הוקם גשר עץ זמני על הירקון, והחלו העבודות לבניית הגשר הקבוע. אולם העבודות התעכבו כך שבמשך חודשים רבים שימש רק גשר העץ הזמני.
בנובמבר 1938 בסופת גשמים בעיר נהרס כמחצית גשר העץ הזמני והפועלים נתקעו במפעל החשמל מעבר לירקון. אספקה הועברה אליהם בחבלים שנמתחו מעל הירקון. בעקבות זאת הגשר תוקן ובסופה בינואר 1940 הגשר לא נפגע והתנועה עברה עליו כסדרה.
לאחר קום המדינה

גשר הירקון נבנה מחדש בשנות ה-50, ומאז ירדה חשיבות גשר רדינג, הגם שהמשיך לשמש חלק מהתנועה. חברת החשמל הסירה את השמירה מהגשר ואפשרה לכל המעוניין בכך לעבור על הגשר. עם זאת, החברה הציבה ליד הגשר שלטים גדולים המתרים שהגשר הוא שטח פרטי והעובר על הגשר עושה זאת על אחריותו. בשנת 1960 עבר הגשר טיפול תחזוקה אחרון ומאז הוזנח ושימש בעיקר דייגים ומתבודדים וכן בשעות העומס על גשר הירקון שימש לעקיפת הפקק. התנועה על הגשר הוגבלה לעומס של 20 טון ולמהירות של עד 20 קמ"ש. בסוף פברואר 1964 החליקה מכונית צבאית מהגשר, שברה את המעקה ונפלה למי הירקון. במאי 1964 החל משא ומתן בין חברת החשמל והעירייה על העברת הגשר לרשות העירייה, ושיפוצו במימון חברת החשמל. אולם עוד בטרם שיפוץ הגשר החליק ממנו רכב אל גדת הירקון במרץ 1965 והגשר נסגר. מכיוון שהגשר יועד להיות בציר ראשי של מצעד צה"ל, ומחשש שהגשר ינזק שוב לפני המצעד, נדחתה פתיחת הגשר עד לאחר יום העצמאות, למרות עומסי התנועה הכבדים על גשר הירקון. הגשר נפתח שוב לזמן קצר עד הסדרת דרך חלופית בקצה רחוב אבן גבירול, שתאפשר את סגירת הגשר לשיפוצים לתקופה ממושכת.
ביולי 1965, לאחר הקמת גשר אוסישקין, גשר ביילי על המשכו של רחוב אבן גבירול, אליו הוסטה התנועה, נסגר הגשר לשיפוצים למשך מספר חודשים. עבודות השיפוץ בעלות של 100,000 לירות מכספי חברת החשמל הושלמו בינואר 1966. העבודות כללו הגדלת רוחב הגשר ב-80 סנטימטר. עם אישור הממשלה להקמת תחנת הכוח רדינג ד' נקבע שהגשר לא ייסגר על ידי החברה עד להשלמת הקמת גשר בר יהודה.
בדצמבר 1970 נסגר הגשר לתנועת כלי רכב, לאחר שגשר בר יהודה נפתח לתנועה, ובשנת 1995 נסגר גם להולכי רגל בשל תאונות ובעיות בטיחות קשות. הגשר נבנה מחדש על ידי חברת אתרים כגשר להולכי רגל בלבד בשנת 2001. ב-2010, במסגרת פרויקט לחיבור טיילת רציפה בתל אביב, נחנך בסמוך גשר נוסף, המגשר מעל מעגן רדינג. שני הגשרים יחד מאפשרים מעבר הולכי רגל ורוכבי אופניים בין מתחם נמל תל אביב לטיילת תל ברוך.
בסביבת הגשר

בגדה הצפונית של הירקון בסמוך לקצה הצפוני של הגשר, על חורבות תל כודאדי, שנחפר בזמן הקמת הגשר, הוקם ב-1935 גם מגדלור קטן – מגדלור תל אביב, שבשנות פעילותו של הנמל שימש להזהיר מפני התקרבות בשל זרמים חזקים הנוצרים ממתקני הקירור של תחנת הכוח (המגדלור אינו פעיל כיום).
בתרבות

הגשר וסביבתו שימשו כאתר צילום באחת הסצנות בסרט מציצים.
ראו גם

יריד המזרח
אצטדיון המכביה
מגדלור תל אביב
הערות שוליים

↑  תל אביב - ילד טבע, דבר, 23 באפריל 1939
↑  המים בירקון גאו, דבר, 31 בינואר 1940
↑  חנוכת "גשר ווקופ" על הירקון, דבר, 24 בפברואר 1938
↑  מסלולי הליכה עצמאיים - שלושת השבילים, אתר תיירות של עיריית תל אביב יפו, סעיף 15
↑  מפה משנת 1939 ובה נראה גשר ווקופ מקווקו, כלומר בתכנון, במקום שכיום עומד גשר אריה בן-אליעזר, ומערבה לו בשפך הירקון, גשר רדינג. המפה מוצגת במגדל שלום בתצוגה על אודות ההיסטוריה של תל אביב.
↑  ראו למשל: שלמה מוסמן, סיורים לאורך הירקון, אריאל, 48–49, עמ' 200
↑  תל אביב עוברת את הירקון, דבר, 15 באפריל 1937
↑  בנין גשר על הירקון, דבר, 19 באפריל 1937
↑  גשר מתפרק על פני הירקון, דבר, 4 במאי 1937
↑  הוקם גשר זמני על הירקון, דבר, 4 במאי 1937
↑  מ. טשסקי, מפעל גדול, דבר, 14 בדצמבר 1937
↑  במועצת העיריה תל אביב, על השטפון והעזרה לנפגעים, דבר, 14 בנובמבר 1938
↑  אימת השטפונות בתל אביב והשרון, דבר, 8 בנובמבר 1938
↑  השטפונות והסערה גרמו נזקים מרובים בארץ - המים בירקון גאו, דבר, 31 בינואר 1940
↑  חוה נובק, על אחריותך בלבד, דבר, 12 במרץ 1962
↑  עיריית ת"א תשפץ את גשר רידינג, דבר, 8 בנובמבר 1964
↑  גשר רידינג ניזק בתאונה ונסגר, דבר, 1 במרץ 1964
↑  גשר רידינג - לרשות העיריה, מעריב, 28 במאי 1964
↑  גשר רידינג נחסם כתוצאה מהתהפכות מכונית, מעריב, 21 במרץ 1965
↑  אברהם רותם, צינור דלק שהתפוצץ השחיר את הירקון, מעריב, 8 באפריל 1965
↑  יוסף גולן (דובר העירייה), גשר רידינג ייפתח לתנועה אחרי יום העצמאות, מעריב, 2 במאי 1965
↑  גשר רידינג ייסגר לתנועה במקומו יוקם גשר ביילי, דבר, 9 ביוני 1965
↑  משלימים שיפוץ גשר רידינג בתל אביב, דבר, 3 בינואר 1966
↑  הממשלה החליטה סופית: תחנת רדינג ד' תוקם בתל אביב, מעריב, 26 במרץ 1968
↑  גשר רידינג נסגר מחשש להתמוטטות, מעריב, 16 בדצמבר 1970
↑   יש איפה לטייל: גשר רדינג נפתח בת"א, mynet תל אביב–יפו בתאריך 24 במרץ 2010, בארכיון האינטרנט
גרשום גורנברג

| --- | --- |

 לידה:  המאה ה־20 סנט לואיס, ארצות הברית 
 מדינה:  ארצות הברית, ישראל 
 השכלה:  אוניברסיטת קליפורניה בסנטה קרוז 
 מעסיק:  אוניברסיטת קולומביה 
 פרסים והוקרה:  הפרס הלאומי לספרים יהודיים (1996) 
 
גרשום גורנברג (אנגלית: Gershom Gorenberg) הוא סופר ישראלי יליד ארצות הברית המתמחה בהיסטוריה פוליטית של ישראל וביחסים ישראלים-אמריקנים. מכהן ככתב בכיר של The American Prospect, ירחון פוליטי אמריקאי.
ביוגרפיה

גורנברג גדל בקליפורניה, עבר לישראל ללמוד בתיכון ומאוחר יותר החליט להישאר. הוא בעל אזרחות כפולה. גורנברג קיבל תואר ראשון מאוניברסיטת קליפורניה בסנטה קרוז בשנת 1976, ותואר שני בחינוך באוניברסיטה העברית בירושלים ב-1985. גורנברג גם למד לימודי דת מתקדמים במכון פרדס ללימודי היהדות ובישיבת המבתר בין 1977 ל-1980. הוא חי בירושלים, עם אשתו ושלושת ילדיו.
קריירה

גורנברג היה עורך וכתב של הג'רוזלם פוסט מ-1983 עד 1990. הוא מייסד, שותף בכיר, ובעל טור בג'רוזלם ריפורט, דו-שבועון חדשות ישראלי, מ-1990 עד 2006. ב-1996 הוא ערך מבחר מסות של הג'רוזלם ריפורט שפורסמו תחת הכותר "שבעים פנים: פירוש לתורה מדפי הג'רוזלם ריפורט". הוא שימש למשך זמן קצר, ב-2006, ככתבו הירושלמי של דה פורוורד, עיתון אמריקאי-יהודי. החל מ-2007 גורנברג הוא כתב בכיר ב-The American Prospect, ירחון פוליטי אמריקאי. גורנברג אף כותב בקביעות בניו רפובליק, ירחון אמריקאי פוליטי, ובמהדורה העברית של הארץ.
ניתוחיו של גורנברג על היבטים במערכת היחסים הישראלית-אמריקנית מופיעים לעיתים קרובות בעיתונים אמריקאים עיקריים, ביניהם הניו יורק טיימס, הוושינגטון פוסט, והלוס אנג'לס טיימס.
גורנברג הוא עמית במרכז ללימודי האלף באוניברסיטת בוסטון.
קריירה > בג"ץ גרשום גורנברג

בספטמבר 2003, פנה גורנברג לארכיון צה"ל ומערכת הביטחון (גוף אזרחי, שפועל במסגרת משרד הביטחון ומהווה חלק מגנזך המדינה) בבקשה לעיין בחומר שיסייע לו בכתיבת ספר חדש על שנות ההתנחלות הראשונות. הארכיון דחה את בקשתו לעיין בחומר בטענה שהוא "רגיש מדי", למרות שמדובר במסמכים אזרחיים, וגורנברג עתר לבג"ץ באמצעות האגודה לזכויות האזרח.
בינואר 2010, דחה בג"ץ את העתירה, לאחר שהגיע למסקנה "כי חלו שינויים משמעותיים בהיבטים השונים של העתירה, ובכלל זה אף הוענקו לעותרים רבים מן הסעדים שהתבקשו על ידם". בין השינויים שהביאה העתירה פרסמה מערכת הביטחון את הקריטריונים לחשיפת חומרי ארכיון חסויים ולמתן מעמד של "חוקר מורשה", כמו כן נוצרו קטלוגים, רשימות מלאי ואינדקסים, שיועמדו לעיון הציבור.
פרסומים > ספריו

*
. Harper. 2011.
0-06-198508-2
The Accidental Empire: Israel and the Birth of the Settlements, 1967-1977. Times Press. 2006. ISBN 0-8050-7564-X
Reviews:
The End of Days: Fundamentalism and the Struggle for the Temple Mount. Diane Publishing Company. 2000. ISBN 0-7567-5386-4
Reviews:
Seventy Facets: A Commentary on the Torah from the Pages of the Jerusalem Report. (Editor.) Jason Aronson Press. 1996. ISBN 1-56821-904-0
Shalom, Friend: The Life and Legacy of Yitzhak Rabin. (Co-author.)  Newmarket Press. 1996. ISBN 1-55704-287-X
פרסומים > ממאמריו

גרשום גורנברג, רשעות בשם התורה, באתר הארץ, 30 באוקטובר 2008
גרשום גורנברג, כלכלה חופשית במקום חירות, באתר הארץ, 3 בדצמבר 2008
גרשום גורנברג, האנגלית של נתניהו לא תעזור לו, באתר הארץ, 4 במרץ 2009
גרשום גורנברג, רבנות צרת אופקים, באתר הארץ, 5 ביוני 2009
הערות שוליים

↑  אריה דיין, איך התחילה מדיניות ההתנחלויות? זה סוד, באתר הארץ, 29 במרץ 2005
↑  שופטי בג"ץ: הוטרדנו ממשך הזמן הנדרש לחשיפת חומרים הנמצאים בארכיון צה"ל, באתר התנועה לחופש המידע, 18 בינואר 2010
↑  Review of 'The Accidental Empire'. Tom Segev, Foreign Affairs. May 1, 2006. Accessed March 29, 2007.
↑  A small dispute about a handkerchief, a piano and a piece of land. Leah Keren. The Jewish Quarterly. Autumn 2006, Number 203. Accessed March 29, 2007.
↑  How the 'accidental empire' was born. Aryeh Dayan, Ha'aretz. March 9, 2006.  Accessed March 29, 2007.
↑  Religion and Ethnics Newsweekly: Interview with Gershom Gorenberg on The Temple Mount. Missy Daneil. Public Broadcasting Service. December 15, 2000. Accessed March 29, 2007.
| --- | --- |
בקרת זהויות :  NLI: 987007261936905171  BIBSYS: 7030773  BnF: cb14557645x (data)  GND: 102520784X  ISNI: 0000 0001 1662 5134  LCCN: n96025375  NTA: 252066456  SELIBR: 323316  SUDOC: 108806081  VIAF: 66706593   WorldCat (עם VIAF): 66706593
גיאפ טואן דואונג

זהו שם וייטנאמי; שם המשפחה הוא . על פי הנוהג המקומי, יש להתייחס לאדם זה בשמו הפרטי, דואונג.
גיאפ טואן דואונג (בוייטנאמית: Giáp Tuấn Dương; נולד ב-7 בספטמבר 2002 בווייטנאם) הוא כדורגלן וייטנאמי המשחק בעמדת הבלם בקבוצת קונג אן האנוי מליגת העל הווייטנאמית ובנבחרת וייטנאם.
קריירת מועדונים

טואן דואונג גדל במחלקת הנוער של קונג אן האנוי. בשנת 2019 החל לשחק בקבוצה הבוגרת של המועדון במסגרת ליגת המשנה הווייטנאמית. בתום עונת 2022 העפיל עם המועדון לליגת העל הווייטנאמית.
קריירה בינלאומית

ב-11 בספטמבר 2023 ערך טואן דואונג את הופעת הבכורה שלו בנבחרת וייטנאם, בניצחון 2-0 על נבחרת פלסטין במשחק ידידות.
נכלל בסגל נבחרת וייטנאם לטורניר גביע אסיה 2023.
תארים

אליפות וייטנאם (1): 2023
הערות שוליים

↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת וייטנאם – גביע אסיה בכדורגל 2023 |
| --- | --- | --- |
|  1 נווין פיליפ •  2 דו דוי מאן •  3 וו מין טרונג •  4 הו טאן טאי •  5 גיאפ טואן דואונג •  6 נווין תאן בין •  7 פאם שואן מאן •  8 דו הונג דונג •  9 נווין ואן טואן •  10 פאם טואן האי •   11 נווין טואן אן •  12 פאן טואן טאי • 13 טרואונג טיין אן •  14 נווין הואנג דוק • 15 נווין דין באק • 16 נווין תאי סון • 17 וו ואן טאן • 18 נווין האי לונג • 19 נווין קואנג האי • 20 בוי הואנג וייט אן • 21 נווין דין טריו • 22 חואט ואן חאנג • 23 נווין ואן וייט • 24 נווין ואן טונג • 25 לה פאם טאן לונג • 26 טריו וייט הונג • מאמן: טרוסייה |  1 נווין פיליפ •  2 דו דוי מאן •  3 וו מין טרונג •  4 הו טאן טאי •  5 גיאפ טואן דואונג •  6 נווין תאן בין •  7 פאם שואן מאן •  8 דו הונג דונג •  9 נווין ואן טואן •  10 פאם טואן האי •   11 נווין טואן אן •  12 פאן טואן טאי • 13 טרואונג טיין אן •  14 נווין הואנג דוק • 15 נווין דין באק • 16 נווין תאי סון • 17 וו ואן טאן • 18 נווין האי לונג • 19 נווין קואנג האי • 20 בוי הואנג וייט אן • 21 נווין דין טריו • 22 חואט ואן חאנג • 23 נווין ואן וייט • 24 נווין ואן טונג • 25 לה פאם טאן לונג • 26 טריו וייט הונג • מאמן: טרוסייה | וייטנאם |
דזמונד צ'יאם

| --- | --- |

 לידה:  30 ביולי 1989 (בן 35) מלבורן, אוסטרליה 
 מדינה:  אוסטרליה 
 תקופת הפעילות:  מ-2007 
 מקום לימודים:  אוניברסיטת מלבורן  אוניברסיטת דרום קליפורניה 
 פרופיל ב-IMDb
 
דזמונד צ'יאם (באנגלית: Desmond Chiam; נולד ב-30 ביולי 1989) הוא שחקן אוסטרלי.
ביוגרפיה

צ'יאם נולד במלבורן, אוסטרליה להורים ממוצא סיני-סינגפורי. בילדותו הוא בילה שליש מהשנה בסינגפור, שכן אביו עבד שם לעיתים קרובות. הוא בעל תואר במשפטים מאוניברסיטת מלבורן ותואר שני בתסריטאות מאוניברסיטת דרום קליפורניה.
קריירה

צ'יאם פתח לראשונה בקריירה כעורך דין לאחר שסיים את לימודיו באוניברסיטת מלבורן. הוא לא היה מרוצה מקריירת עריכת הדין והחליט לעזוב את המשרד בו עבד לאחר שלושה חודשים ולעסוק בתחומים יצירתיים יותר, כמו ברייקדאנס ומשחק.
הוא הופיע לראשונה בסרטים קצרים באוסטרליה לפני שהופיע על המסך הקטן בסדרות, בהן "שכנים שכנים" ו-"Better Man". לאחר מכן עבר צ'יאם ללוס אנג'לס כדי להמשיך בקריירה של משחק. לצ'יאם היו תפקידים במספר סדרות טלוויזיה אמריקאיות בהן "NCIS: לוס אנג'לס", "בונז" ו-"Con Man", סדרת אינטרנט שביים אלן טודיק.
בפברואר 2017 הוא החל לשחק בעונה השנייה של סדרת הטלוויזיה "תולדות השנארה" ששודרה בערוץ "Spike TV" (הסדרה שודרה בעבר בערוץ MTV), בה גילם את הנבל, גנרל ריגה. בעקבות משחקו בסדרה, הוא לוהק לתפקיד ג'טרו, החבר של קארלי בגילומה של קלי ברגלנד בסדרת הטלוויזיה "Now Apocalypse" ששודרה בערוץ Starz. לאחר מכן שיחק בסרט "Empty by Design" שצולם במנילה.
בדצמבר 2018 הוא לוהק לתפקיד הראשי בסדרת הפשע "Reef Break". בעקבות ביטולה של הסדרה, צ'יאם הלוהק לתפקיד בסדרת הטלוויזיה "הפלקון וחייל החורף".
בעקבות משחקו בסדרה "הפלקון וחייל החורף", צ'יאם לוהק לתפקיד ניק ז'או בסרט "With Love", סדרת הקומדיה הרומנטית בת שעה של אמזון. צ'יאם גם עוסק בדיבוב, כאשר הוא הקול מאחורי Werewolf Cookie במשחק הפופולרי "Cookie Run Kingdom".
הוא משחק בסדרת הטלוויזיה של נטפליקס, "המסלול לשותפות", שהוקרנה לראשונה ב-26 באוגוסט 2022.
חיים אישיים

צ'יאם נבחר לרווק השנה של מגזין CLEO הסינגפורי בשנת 2011.
הוא מתגורר בלוס אנג'לס עם אשתו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | The Home Song Stories | חובב קולנוע |  |
| 2019 | Empty by Design | צ'אנס |  |
| 2020 | המחנה הקסום | קסרקס |  |
| 2023 | עוברות את הגבול (אנ') | קלרנס |  |
| 2024 | חמש פגישות עיוורות (אנ') | אפולו |  |
| TBA | מורטל קומבט 2 (אנ') | המלך ג'רוד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | שכנים שכנים | ג'ק דאטון | פרק: "#1.6482" |
| 2013 | Better Man | הונג | פרק: "Twin Dragons" |
| 2013 | אהבה מלידה | חולה במרפאה | פרק: "Goodbye Patrick" |
| 2016 | בונז | מחנה רכבים | פרק: "The Jewel in the Crown" |
| 2016 | NCIS: לוס אנג'לס | אדוארד לי | פרק: "Black Market" |
| 2016 | Con Man | נבחן לאודישן | סדרת רשת; פרק: "Gum Drop" |
| 2017 | תולדות השנארה (אנ') | גנרל ריגה | 7 פרקים |
| 2018 | הוואי חמש-אפס | קאזויה נמוטו | פרק: "Holapu ke ahi, koe iho ka lehu" |
| 2019 | Now Apocalypse | ג'תרו | 6 פרקים |
| 2019 | Reef Break | וויאט קול | תפקיד ראשי; 13 רקים |
| 2021 | הפלקון וחייל החורף | דוביץ' | 6 פרקים |
| 2021 | Hot Mess Holiday | דניאל לי | סרט טלוויזיה של קומדי סנטרל |
| 2021–2023 | באהבה (אנ') | ניק צאו | תפקיד ראשי (2 עונות); 11 פרקים |
| 2022 | המסלול לשותפות | זי מין | 6 פרקים |
| 2023 | So Help Me Todd | פיטר צ'ן | 3 פרקים |
| 2024 | We Were Tomorrow | קו | 5 פרקים |
גיז'רמו דה אמורס

גיז'רמו רפאל דה אמורס ראבלו (בספרדית: Guillermo Rafael de Amores Ravelo; נולד ב-19 באוקטובר 1994 בסן ג'סינטו שבאורוגוואי) הוא כדורגלן אורוגוואי המשחק בעמדת השוער בקבוצת פניארול מליגת העל האורוגוואית.
קריירת מועדונים

דה אמורס גדל במחלקת הנוער של ליברפול מונטווידאו מליגת העל האורוגוואית. הוא החל את הקריירה המקצוענית שלו בקבוצה הבוגרת של המועדון, במדיה ערך 92 הופעות ליגה. ב-11 בינואר 2018 חתם דה אמורס בבוסטון ריבר מליגת העל האורוגוואית, ממנה הושאל לפלומיננסה מליגת העל הברזילאית.
ב-28 ביולי 2020 חתם דה אמורס בפניקס מליגת העל האורוגוואית, במדיה ערך 14 הופעות ליגה. בחודש ינואר 2021 חתם בדפורטיבו קאלי מליגת העל הקולומביאנית, במדיה ערך 54 הופעות ליגה.
ב-19 ביולי 2022 חתם דה אמורס בלנוס מליגת העל הארגנטינאית. ב-14 באוקטובר ערך את הופעת הבכורה שלו במועדון, בניצחון 1-0 על פטרונטו במסגרת הליגה לעונת 2022.
קריירה בינלאומית

דה אמורס זכה בתואר השוער המצטיין בטורניר גביע העולם עד גיל 20 בשנת 2013.
הערות שוליים

↑  Guillermo De Amores llega al Granate באתר הרשמי של לנוס, 19 ביולי 2022 (בספרדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גיז'רמו דה אמורס".
גרג ברהלטר

גרג מת'יו ברהלטר (באנגלית: Gregg Matthew Berhalter; נולד ב-1 באוגוסט 1973) הוא כדורגלן עבר ומאמן כדורגל אמריקאי.
קריירת משחק > ראשית חייו

ברהלטר נולד באנגלווד, ניו ג'רזי, והיה חברו לקבוצה של קלאודיו ריינה בבית הספר התיכון סנט בנדיקט בניוארק. הוא שיחק כדורגל מכללות באוניברסיטת קרוליינה הצפונית בצ'אפל היל. בשנת 1993, בין העונות הוא שיחק בראלי פליירס מליגת ה-USISL. ברהלטר הוא בן הסנדקות של שחקן היכל התהילה של הבייסבול קרל יסטרזמסקי מהבוסטון רד סוקס.